open-index/open-wikipedia-markdown huggingface dataset:
Noras samtenis

**Noras samtenis** (*Lasiommata maera*) ir raibeņu dzimtas (*Nymphalidae*) Latvijā dzīvojoša tauriņu suga. Noras samtenim ir ļoti plašs izplatības areāls, aptverot lielāko daļu Eiropas, Āzijas rietumus un Ziemeļāfriku. Tas sastopams, sākot ar Eiropas rietumiem, un virzienā uz austrumiem turpinās līdz Sibīrijas rietumiem un Tjanšanam. Noras samtenis Eiropā nav sastopams Britu salās, Nīderlandē un Vidusjūras salās.

Noras samtenis Latvijā sastopams bieži, visā teritorijā. To var novērot mežmalās, norās, gar ceļiem, akmeņiem bagātās vietās.

## Morfoloģija
thumb|left|220px|Mātītes parasti ir lielākas nekā tēviņi
Noras samtenis ir vidēji liels dienas tauriņš, kura spārnu plētums ir 42—53 mm. Mātītes parasti ir lielākas nekā tēviņi. Spārni no virspuses ir brūni vai pelēkbrūni, kas rotāti ar gredzenveida actiņām. Uz priekšspārniem ir pa vienai lielai acij ar diviem baltiem punktiem centrā, bet uz aizmugurējiem spārniem vairākas mazākas actiņas, kas rindojas gar spārna malu. Actiņas ir melnas ar baltu punktu centrā, bet apkārt tām ir sarkanīgi oranžs gredzens. Priekšspārni reizēm zem dekoratīvās actiņas var būt ar oranžīgu toni. No apakšpuses priekšspārni ir brūni, kuru galos ir viena liela acs. Aizmugurējie spārni no apakšas ir pelēki, kuriem centrālajā daļā ir divas viļņveida šķērslīnijas, bet gar spārna malu rinda ar melni-pelēkām gredzenveida actiņām. Ārējais gredzens ir viegli dzeltenīgs.

## Ekoloģija
thumb|240px|Tēviņš
Noras samteņi mājo skrajos, akmeņainos mežos ar sausām pļaviņām un laucītēm. Atkarībā no izplatības reģiona tie mājo līdz 3700 metriem virs jūras līmeņa. Abu dzimumu tauriņi barojas ar dažādu ziedu nektāru. To lidojums ir ātrs. Noras samteņus lidojam var novērot no jūnija līdz augustam. Siltās dienās tēviņi lido, meklējot mātītes, vai tie ieņem saulainu novērošanas laukumiņu uz kāda akmens vai krūma pacēluma galā. Laukumiņu tēviņš aizstāv no citiem tēviņiem. Vasaras beigās izšķiļas kāpuri, kas barojas ar dažādām graudzālēm. Iecienītākie ir ūdenszāles, smilgas, ciņusmilgas, zemzālītes, meduszāles, ciesas, vilkakūlas, mieži un citas graudzāles. Noras samtenis pārziemo kāpura stadijā.

## Atsauces

## Literatūra
* Povilas Ivinskis, Jonas Augustauskas. *Lietuvos dieniniai drugiai*. Kaunas: Lututė, 2004. 

## Ārējās saites

* Dziedava: Noras samtenis
* Dabas foto: Noras samtenis
* Foto: Noras samtenis
* Lasiommata maera (LINNAEUS, 1758) — Braunauge
* Large Wall (Lasiommata maera)
Saturn (nesējraķešu saime)

thumb|''Saturn V'' pacelšanās
thumb|F1 dzinējs
***Saturn*** ASV nesējraķešu saime, izstrādāta 20. gadsimta 60. gadu sākumā NASA inženiera Vernera fon Brauna vadībā.

*Saturn* klases nesēji tika izstrādāti fon Braunam raksturīgā veidā: pilnībā noslīpējot bāzes elementu (p., pakāpi), to atstāj nemainīgu un nākamo izstrādā nākamo, tādējādi, soli pa solim (ne visu sistēmu kopumā), novedot struktūru līdz darba kondīcijai. Tā *Saturn I* evolucionēja no inženiera agrākajām nesēja *[[Jupiter (nesējraķešu saime)|Jupiter]]* pilnībā pabeigtām, izmēģinātām un ekspluatējamām izstrādnēm. *Saturn IB*, savukārt, izaudzis no pilnībā aprobētas *Saturn I*, un *Saturn V* ("Mēness raķete") — pievienojot apgūto *Saturn IB* kā otro un trešo pakāpi jaunai, jaudīgai pirmajai pakāpei.

*Saturn* nesējraķetes par degvielu izmantoja šķidru petroleju un šķidru skābekli (izņemot pašu augstāko pakāpi S-V, tas pats, kas *[[Centaur (raķešpakāpe)|Centaur]]* — petrolejas vietā energoietilpīgākais, bet kriogēniskais ūdeņradis). Dzinēji H-1 (*Saturn I*, *IB*) attīstīja ap 900 kN jaudu jūras līmenī, F-1 (*Saturn V*) ap 6,7 MN.

*Saturn V* spēja nogādāt 185 km augstā ģeocentriskā orbītā kravu ar masu līdz 135 t. *Saturn V* izmantoja par nesēju visām *[[Apollo programma|Apollo]]* Mēness ekspedīcijām, kā arī orbitālās stacijas *[[Skylab]]* nogādāšanai ārpus atmosfēras. *Saturn IB* kalpoja programmas *[[Apollo ASTP]]* misiju nodrošināšanai.

*Saturn V* ir jaudīgākā operacionālā nesējraķete. 1980. gadu beigās izstrādātā krievu kosmiskā sistēma *[[Energija (kosmiskā sistēma)|Energija]]*, kuras enerģētiskie rādītāji salīdzināmi ar *Saturn V* rādītājiem, nav veikusi nevienu darba lidojumu.

Visi *Saturn V* 13 lidojumi bija veiksmīgi (100% drošība) un uzstādītie tehniskie uzdevumi izpildīti.

## Ārējās saites
Anastasija

**Anastasija** var būt:

* Anastasija — sieviešu personvārds;
* Anastasija Romanova — Krievijas Impērijas ķeizara Nikolaja II meita.

## Skatīt arī
* Anasteiša
* Anastasijs
Romanova

**Romanova** var būt:

* Anastasija Romanova;
* Anna I Romanova (*Анна Иоанновна Романова*, 1693-1740);
* Anna II Romanova (*Анна Леопольдовна Романова*, 1718-1746);
* Elizabete Romanova (*Елизавета Петровна Романова*, 1709-1761);
* Helēna Romanova (1928-1987), latviešu aktrise;
* Sofija Romanova (*Софья Алексеевна Романова*, 1657-1704);
* Melnā atraitne (Nataša Romanova);
* Romanova — apdzīvota vieta Konstantinovas pagastā.

## Skatīt arī
* Romanovs
* Romanovi
Ārtroks

**Ārtroks** ir rokmūzikas paveids. Ārtrokam raksturīga mainīga dinamika un temps, dažādu skaņkārtu un taktsmēru lietojums, īpaša pievēršanās elektroniskajiem mūzikas instrumentiem. Dziesmās dažkārt iekļauj klasiskās mūzikas un *[[musique concrète]]* elementus.

Ārtroka skaņdarbi ilgst līdz pat 40 minūtēm. Tiek skartas arī tādas tēmas kā reliģija, karš, vēsture u.tml.
Houses of the Holy

**Houses of the Holy** ir piektais britu rokgrupas *[[Led Zeppelin]]* albums. Tas tika ierakstīts no 1972. gada janvāra līdz augustam un izdots . Vairākas dziesmas, kas tika ierakstītas šim albumam, netika iekļautas pašā albumā, tostarp, "Black Country Woman", "Walter's Walk", "The Rover" un tituldziesma "Houses of the Holy". Visas tika iekļautas nākamajos grupas studijas albumos.

## Dziesmu saraksts
Anastasija Nikolajevna (lielkņaze)

**Lielkņaze Anastasija Nikolajevna** (; dzimusi , mirusi ) bija pēdējā Krievijas Impērijas ķeizara Nikolaja II un viņas sievas Aleksandras Fjodorovnas jaunākā meita.

Anastasijai bija trīs vecākas māsas Olga, Tatjana un Marija Romanovas, kā arī jaunāks brālis Aleksejs Romanovs. 1918. gada 17. jūlijā boļševiki nogalināja viņu un viņas ģimeni.

Pēc Romanovu ģimenes nāves Rietumos izplatījās baumas, ka Anastasija ir izglābusies no nāves. Vairākas sievietes dažādās vietās  apgalvoja, ka viņas ir Anastasija. Pēc PSRS sabrukuma Jekaterinburgas apkārtnē atrada visu nošauto Romanovu ģimenes locekļu mirstīgās atliekas.

## Atsauces

## Ārējās saites
Latviešu Radio

**Latviešu Radio** bija komercradiostacija, kas raidīja Latvijā. Tā atskaņoja populārākās dziesmas latviešu valodā, kas tapušas pēc Latvijas neatkarības atjaunošanas 1991. gadā. Programmas muzikālā daļa sastāv tikai no populārākās Latvijā tapušās mūzikas latviešu valodā. Radiostacija savu darbību uzsāka 2008. gada 9. oktobrī un darbojās 3 gadus, līdz 2011. gada 26. novembrī tika pārdēvēta par Radio Super FM.

Latviešu Radio līdzās European Hit Radio un Krievijas Hiti ietilpa mediju grupā "Super FM", kas bija valstī lielākā komercradiostaciju grupa, kas ar 29 raidītāju tīklu visā Latvijā katru nedēļu aptvēra turpat 500 000 klausītāju.

## Apraide
Radiostacijas apraide 2011. gada novembrī.

## Autorraidījumi
* Latviešu Radio Top 20
* Doremi Top 10
* Latviešu Klubu Mūzikas Stunda
* Latviešu Radio Jaunumi

## Piezīmes un atsauces
### Piezīmes

### Atsauces

## Ārējās saites
* Latviešu Radio oficiālā mājaslapa
* Latviešu Radio TOP 20
Aleksandrs Matrosovs

thumb|Aleksandrs Matrosovs

**Aleksandrs Matrosovs** (;  — ) bija pazīstams Sarkanās armijas kareivis Otrajā pasaules karā. Pastāv dažādas versijas par viņa dzimšanas vietu un pat īsto vārdu. Oficiālā versija par dzimšanas vietu nosauc Jekaterinoslavu, taču pilsētas arhīvu dati to neapstiprina.

Saskaņā ar oficiālo versiju, 1943. gada 23. februārī kaujā par Černušku ciemu pie Pleskavas Matrosovs ar savu ķermeni esot aizklājis Vērmata bunkura šaujamlūkas, ļaujot savai vienībai turpināt uzbrukumu, par ko viņam pēc nāves piešķīra Padomju Savienības varoņa apbalvojumu. Faktiski Matrosovs frontē nokļuva tikai 25. februārī. Vēlāk viņa nāves datums no 27. februāra pārvietots uz 23., lai sakristu ar Sarkanās Armijas izveides dienu.

ASV vēsturnieks M. J. Brokmeijers apgalvoja, ka Matrosovu uz posteņa uzvilkuši paši vācu kareivji, kad viņš mēģināja novirzīt šautenes stobru, uzrāpjoties virs šaujamlūkas. Cita versija uzskata, ka viņš tobrīd aizsedzis pretinieka šaujamlūku nejauši, paceļoties, lai mestu granātu. Apstrīdēts ir arī datums — apbalvošanas sarakstā varoņdarba laiks norādīts kā 25. februāris.

## Atsauces

## Ārējās saites
* Attēls
* Piemineklis Matrosovam, Maskavas Uzvaras parkā Sanktpēterburgā
Deivids Nivens

**Deivids Nivens** (; dzimis , miris ) bija britu izcelsmes ASV kinoaktieris.

Saņēmis Amerikas Kinoakadēmijas balvu kā labākais aktieris galvenajā lomā par lomu filmā *[[Separate Tables]]* 1958. gadā. Apmēram piecdesmit gadus strādājis Holivudā, tipiskais ampluā — angļu aristokrāts ar tauriņu ap kaklu un rozi svārku atlokā.

Dzimis Londonā militārpersonas ģimenē. Tēvs krita Pirmā pasaules kara Gallipoli kaujā. Studēja Sandhērstā. Dienēja Maltā un Duvrā. Trīsdesmito gadu sākumā pameta armiju un devās uz Holivudu, kur iesākumā apmetās pie Erola Flinna. Līdz Otrajam pasaules karam spēlēja epizodiskas lomas.

Sākoties Otrajam pasaules karam, atgriezās Anglijā un pieteicās dienestam armijā. Kara laikā viņa dieninieks bija Pīters Ustinovs. Dienēja ienaidnieka rekognoscēšanas karaspēka daļā. Kā aktieris piedalījās vairākās kara laika filmās. Vēlāk intervijās nekad nepieminēja kara laika pieredzi, teikdams, ka tie, kuri apraksta karu, parasti tajā nav bijuši.

Pēc kara atgriezās Holivudā. Pazīstamākās Nivena lomas ir Fileass Fogs 1956. gada filmā "80 dienās apkārt zemeslodei" un galvenā loma 1963. gada filmā "Rozā pantera" (*The Pink Panther*).

## Pazīstamākās filmas
* *[[Dodsworth]]* (1936, režisors Viljams Vailers)
* "Kalnu aukas" (*Wuthering Heights*, 1939, režisors Viljams Vailers)
* *[[A Matter of Life and Death]]* (1946, režisori Maikls Pauels un Emeriks Presburgers)
* "Bīskapa sieva" (*The Bishop`s Wife*, 1947, režisors Henrijs Kosters)
* "80 dienās apkārt zemeslodei" (*Around the World in 80 Days*, 1956, režisors Maikls Andersons)
* *[[Separate Tables]]* (1958, režisors Delberts Manns)
* *[[The Guns of Navarone]]* (1961, režisors Dž. Lī Tompsons)
* "Rozā pantera" (*The Pink Panther*, 1963, režisors Bleiks Edvardss)
* *[[Murder by Death]]* (1976, režisors Roberts Mūrs)
* "Nāve uz Nīlas" (*Death on the Nile*, 1978, režisors Džons Gillermins)

## Ārējās saites
Tērvete (nozīmju atdalīšana)

**Tērvete** var būt:
* Tērvete — apdzīvota vieta Tērvetes pagastā
* Tērvete — vasarnīcu ciems Glūdas pagastā
* Tērvete — seno zemgaļu zeme
* Tērvete — dabas parks
* Tērvete — upe, Svētes pieteka
* Tērvete — mūzikas grupa

## Skatīt arī
* Tērvetes novads
* Tērvetes pagasts
* Agrofirma Tērvete — Tērvetes Alus ražotāja
Kurtīne

thumb|250px|Kurtīnes (mirgojošās vietas) cietokšņa modelī
**Kurtīne** (no ) — zemes valnis (cietokšņa siena) starp diviem bastioniem, bastionu frontes vidējā daļa. Kurtīnē var būt iebūvētas arī noliktavas vai kazemāti. Parasti pret kurtīni tika vērsts galvenais uzbrukums. 16. gs. beigās kurtīnes priekšā sāka būvēt ravelīnus, lai aizsargātu kurtīni no tiešas uguns un kavētu uzbrukumu.
Baikonura

**Baikonira** jeb **Baikonura** (; ), agrāk zināma kā **Ļeņinska**, ir pilsēta Kizilordas apgabalā Kazahstānā, ko nomā un administrē Krievija. To uzbūvēja, lai apkalpotu Baikonuras kosmodromu. Oficiāli to par Baikonuru 1995. gada 20. decembrī pārsauca Boriss Jeļcins.

Iznomātā platība ir elipses formā 90 kilometrus austrumu-rietumu virzienā un 85 kilometrus ziemeļu-dienvidu virzienā ar kosmodromu centrā.

## Vēsture
Sākotnējā Baikonura bija raktuvju pilsēta vairākus simtus kilometru uz ziemeļaustrumiem, pie Žezkazganas Kazahstānas Karaghandi apgabalā. Kosmodroma starta vietai šis nosaukums tika piešķirts, lai radītu neskaidrības un saglabātu atrašanās vietu slepenu. Pilsēta tika izvēlēta ar nolūku, jo nesējraķešu, kuras nogādāja kosmosā daudzus Padomju pavadoņus, ieskaitot Sputņik-1, trajektorija šķērsoja tās apkārtni. Nosaukums Baikonura kazahu valoda nozīmē "bagātīgi brūns", t.i. "auglīga zeme ar bagātīgu augāju". Pie pilsētas esošā dzelzceļa stacija saglabāja savu iepriekšējo nosaukumu — Tjuratama.

## Atsauces

## Ārējās saites

* RussianSpaceWeb.com par Baikoniras pilsētu
* Baikonuras kosmodroms
.dm

**.dm** ir Dominikas Interneta augstākā līmeņa domēns (ccTLD). Augstākā līmeņa domēna reģistrētājs saņem arī attiecīgus **.com.dm**, **.net.dm**, un **.org.dm**. Nav ierobežojumi domēnu vārdu reģistrēšanai, tie nav pārāk plaši lietoti. 

## Ārējās saites
* IANA .lv whois informācija 
* .dm reģistrācijas mājas lapa
Jeremejevs

**Jeremejevs** (, no personvārda Jeremejs (*Ереме́й*); sieviešu dzimtē Jeremejeva (*Ереме́ева*)) ir krievu cilmes uzvārds. Cilvēki ar šo uzvārdu:

* Valentīns Jeremejevs (1976) — Latvijas uzņēmējs, politiķis un aktīvists;
* Vitālijs Jeremejevs (*Виталий Еремеев*; 1975) — bijušais Kazahstānas hokejists.
Jahmoss I

thumb|145px|Jahmosa I pieminekļa fragments.
**Jahmoss I** bija faraons Senajā Ēģiptē un 18. faraonu dinastijas dibinātājs, kā arī Jaunās Ēģiptes valsts pirmais valdnieks. Viņš bija Tēbu karaliskās dzimtas pārstāvis. Viņš bija faraona Taa II Sekenenras dēls un 17. dinastijas pēdējā faraona Kamosa brālis. Bieži vien viņa tēva un vectēva valdīšanas laikā Tēbām uzbruka hiksi, Lejas Ēģiptes valdnieki. Jahmoss I padzina viņus un atjaunoja ēģiptiešu varu. Kad Jahmosam bija septiņi gadi, viņa tēvs tika nogalināts. Pēc trim gadiem nezināmu iemeslu dēļ nomira arī viņa brālis. Pēc viņa brāļa nāves tronī kāpa Jahmoss I un kronēšanas laikā ieguva vārdu **Neb-pehti-Ra** (*Spēka valdnieks ir [[Ra]]*).

Jahmoss I valdīja no 1550. līdz 1525. gadam pirms mūsu ēras.

## Atsauces un piezīmes

## Ārējās saites
Brazīlijas zorro

**Brazīlijas zorro** (*Pseudalopex vetulus*) ir suņu dzimtas (*Canidae*) zorro ģints (*Pseudalopex*) plēsējs.

Vārds "zorro" spāņu valodā nozīmē "lapsa". Lai arī šos dzīvniekus mēdz saukt par lapsām, tie pieder pie suņu, nevis lapsu cilts. Tādēļ tos sauc par neīstajām jeb pseidolapsām (*Pseudalopex*), bet lapsas no lapsu cilts par īstajām lapsām.
[thumb|left|250px|Brazīlijas tropu savanna - [kampa]]
Brazīlijas zorro pamatā apdzīvo Brazīlijas tropisko savannu - kampu, lai gan to var sastapt arī citos reģionos; retos mežos, krūmājos un kalnos. Savanna katru gadu zaudē apmēram 3% no teritorijas, jo tā tiek apstrādāta un apsēta ar sojas pupām vai citiem kultūraugiem. Brazīlijas zorro labi piemērojas vides izmaiņām un turpina dzīvot arī apstrādātajos laukos, medījot kukaiņus.

## Izskats un ieradumi
Brazīlijas zorro ķermeņa garums 58 - 64 cm, astes garums 28 - 32 cm, svars 2,7 - 4 kg.
Tas ir slaids dzīvnieks ar paīsu, smailu purnu un lielām ausīm. Tam ir nelieli zobi, jo Brazīlijas zorro pamatā medī tikai kukaiņus. Brazīlijas zorro kažoks ir ar īsu spalvu un tumši pelēkā krāsā uz muguras, rudi brūns uz sāniem un kājām, bet pavēderē ir krēmīgi balts. Astes gals ir melns, kā arī astes virspuse ir tumša.

Brazīlijas zorro ir visēdājs, bet galvenkārt tas barojas ar termītiem, vabolēm un citiem kukaiņiem. Tas medī arī sīkus grauzējus. Medīt zorro dodas visas diennakts laikā. Reizi pa reizei kāds zorro lauku saimniecībā noķer kādu vistu, tas ir iemesls, kādēļ vietējie iedzīvotāji tos medī.

Rudenī pēc divu mēnešu grūsnības perioda mātītei piedzimst 2 - 4 kucēni.

## Atsauces

## Ārējās saites
* https://archive.today/20130706214418/www.bbc.co.uk/nature/wildfacts/factfiles/143.shtml
* https://web.archive.org/web/20061210080446/http://www.lioncrusher.com/animal.asp?animal=20
* http://www.flickr.com/photos/jimscarff/1247070842/
* http://animaldiversity.ummz.umich.edu/site/accounts/information/Lycalopex_vetulus.html
* http://flickr.com/photos/vhobus/3188143810/
Gabions

alt=Dzelzceļa uzbēruma gabioni|thumb|right|250px|Dzelzceļa uzbēruma gabioni
**Gabions** (no  — 'liels būris') ir dažādas formas un tilpuma kaste vai pīts karkass, kas piepildīts ar smiltīm, šķembām un akmeņiem.
Gabionu izmantošana ļauj ātri uzbūvēt nostiprinošas pretnobrukumu būves: tos izmanto stāvu zemes nogāžu nostiprināšanai ceļu būvē uzbērumos un ieraktnēs; dambju, terašu nostiprināšanai; inženierkomunikāciju (cauruļvadu, kabeļu) aizsardzībai ūdenstilpēs; militārajās fortifikācijās. Mūsdienās gabionu karkasus pin no cinkotām metāla stieplēm, var izmantot arī citus materiālus.

Visbiežāk gabionus izmanto, lai pasargātu ūdenstilpju krastus no erozijas. Ar gabioniem tiek veidotas plūdu barjeras, lai pasargātu atsevišķus objektus no ūdens straumes. Latvijā, piemēram, gabioni ir uzstādīti Pāvilostas jūrmalā, lai pasargātu krastu no izskalošanas. No gabioniem viegli var veidot dekoratīvas terases dārzos vai parkos.

Atšķirībā no vienkārša akmeņu bēruma, gabioniem ir vairākas priekšrocības. Tos var izveidot dažādās formās, tie paliek kompakti pēc grunts nosēšanās vai ūdens iedarbības. Krievijā gabionu konstrukcijām ir izstrādāts speciāls standarts. 
Viduslaikos gabionus izmantoja nocietinājumos, lielgabalu apkalpju aizsardzībai. Tos veidoja no apaļiem pītiem karkasiem, kam bija vaļēja apakša un augša, piepildot karkasus ar zemi vai smiltīm. Tukšos karkasus varēja viegli transportēt, īpaši, ja tos pagatavoja dažādu izmēru, lai tie ietilptu viens otrā.

## Gabionu attēlu galerija

Attēls:Dzelzceļa uzbēruma gabioni (tuvplāns).jpg|Dzelzceļa uzbēruma gabioni (tuvplāns)
Attēls:Dzelzceļa uzbēruma neaizpildītie gabioni.jpg|Dzelzceļa uzbēruma neaizpildītie gabioni
Attēls:Gabion1.jpg|Ar gabioniem nostiprināta nogāze
Attēls:Gabion.jpg
Attēls:Gabion-hengistbury-head.JPG
Attēls:Aa cesterzoo gabions.jpg
Attēls:Sixteenth Century Cannon2.jpg


## Skatīt arī
Hesco bastions

## Atsauces
Pauls Valdens (nozīmju atdalīšana)

**Pauls Valdens** var būt:
* Pauls Valdens — latviešu ķīmiķis
* Mūzikas izpildītājs ar pseidonīmu Guru Josh
Konrāds no Meiendorpas

**Konrāds no Meiendorpas** (, ) bija krusta karotājs Livonijā laikā no 1185. gada līdz 1217. gadam. Viens no Livonijas bīskapa Alberta pirmajiem vasaļiem, Ikskilu dzimtas ciltstēvs.

## Dzīvesgājums
Cēlies no dižciltīgas dzimtas Saksijā, kas dzīvojusi Meiendorfā (tagad Saksijas-Anhaltes federālajā zemē Vācijā). 1201. gadā saņēma par lēni Ikšķiles novadu. 1205. gadā kopā ar zemgaļu ķēniņu Viestardu vadīja kauju pret lietuviešiem Ropažos.

1224. gadā no sava sievastēva Visvalža saņēma pusi no Jersikas ķēniņvalsts. Pēdējo reizi pieminēts 1224. gadā Tālavas dalīšanas līguma parakstīšanā kā liecinieks bruņinieks Konrāds no Ikšķiles.

Pēc viņa nāves ķēniņa meita apprecējusies otro reizi ar Johanu no Bardevišas (*Johannes de Bardewisch*, miris pēc 1257. gada), kas adoptējis Konrāda dēlu un kļuvis par Ikšķiles un Kalves īpašnieku. Viņa mazmazdēls sāka saukties par Indriķi no Ikšķiles (*Heinrich von Uexkull*, miris ap 1348).

## Atsauces
Zorro

**Zorro** (*Lycalopex*) ir viena no suņu dzimtas ģintīm, kas pieder pie suņu cilts (*Canini*) plēsējiem.

Vārds "zorro" spāņu valodā nozīmē "lapsa". Lai arī šos dzīvniekus mēdz saukt par lapsām, tie pieder pie suņu cilts nevis lapsu cilts. Tādēļ tos bieži sauc par neīstajām jeb pseidolapsām (Pseudalopex), bet lapsas no lapsu cilts par īstajām lapsām.

Zorro ģints dzīvo tikai Dienvidamerikā, un galvenokārt kontinenta rietumu pusē. Tie ir sastopami pašos dienvidos, Argentīnā un līdz Ekvadorai ziemeļos.

## Ieradumi
Zorro apdzīvo pampas un lapkoku mežus. Andu kalnos tos var sastapt starp 1000 un 4500 metriem virs jūras līmeņa, bet tie nekad nav sastopami mitrajos džungļos. Kolpeo lapsa, piemēram, nekad neapmetas uz dzīvi mežā, tā priekšroku dod pampu zālājiem, jo tajos ir daudz peļu un zaķu. Izņēmums ir Darvina zorro, kas dzīvo tikai lietus mežos.

Visbiežāk sastopamais no **zorro ģints** ir pelēkais zorro (*Lycalopex griseus*), kuram ir lielas ausis, un ļoti augstu vērtēts kažoks, tādēļ to medī kažokādas ieguvei. Argentīnā zorro mēdz saukt par aitu slepkavām, lai gan zorro ļoti reti uzbrūk aitām. Ja tas uzbrūk aitu baram, tad parasti tiek nomedīti vājie un slimie jēri.

## Sistemātika
* ģints Zorro (*Lycalopex*)
** suga Brazīlijas zorro (*Lycalopex vetulus*)
** suga Darvina zorro (*Lycalopex fulvipes*)
** suga Kolpeo lapsa (*Lycalopex culpaeus*) 
** suga Pampu lapsa (*Lycalopex gymnocercus*)
** suga Pelēkais zorro (*Lycalopex griseus*) 
** suga Sečuras zorro (*Lycalopex sechurae*)

## Galerija


Attēls:Pseudalopex fulvipes-primer plano.jpg|Darvina zorro (*Lycalopex fulvipes*)
Attēls:Pseudalopex culpaeus.jpg|Kolpeo lapsa (*Lycalopex culpaeus*)
Attēls:Zoo América-2874f-Urocyon cinereoargenteus.jpg|Pampu lapsa (*Lycalopex gymnocercus*)
Attēls:Pseudalopex griseus.JPG|Pelēkais zorro (*Lycalopex griseus*)
Attēls:Sechuran fox.jpg|Sečuras zorro (*Lycalopex sechurae*)


## Atsauces

## Ārējās saites
* http://ctd.mdibl.org/detail.go?type=taxon&acc=425200
* http://www.pbs.org/wnet/nature/animals/zorro.html
Jānis Bērziņš

**Jānis Bērziņš** var būt:

* Jānis Bērziņš ("Andersons", 1875—1934), revolucionārs, rakstnieks;
* Jānis Bērziņš ("Ziemelis", 1881—1938), revolucionārs;
* Jānis Bērziņš (1883—1941), Latvijas Valsts arhīva direktors 
* Jānis Bērziņš (1894—pēc 1960), Tautas padomes loceklis;
* Jānis Bērziņš (dzimis Pēteris Ķuzis 1889—1938), padomju militārais darbinieks;
* Jānis Bērziņš (1893—1972), zootehniķis, LLU profesors, LZA īstenais loceklis;
* Jānis Bērziņš (1901—1956), militārpersona, Padomju Savienības Varonis;
* Jānis Bērziņš (1936—2017), kodolfiziķis, LZA īstenais loceklis;
* Jānis Bērziņš (1938), jūrniecības darbinieks, LJA rektors;
* Jānis Bērziņš (1941), vēsturnieks, LZA īstenais loceklis;
* Jānis Bērziņš (1957), bīskaps;
* Jānis Bērziņš (1982), biatlonists;
* Jānis Bērziņš (1988), ģitārists un komponists;
* Jānis Bērziņš (1993), basketbolists.

## Skatīt arī
* Bērziņš
Physical Graffiti

***Physical Graffiti*** ir sestais britu rokgrupas *[[Led Zeppelin]]* albums. Tas tika ierakstīts no 1970. 1974. gadam (ar pārtraukumiem) un izdots . Albumā ir iekļautas vairākas dziesmas, kuras tika ierakstītas iepriekšējiem albumiem, tomēr netika iekļautas. Kopumā tika ierakstīts tik daudz dziesmu, ka tika nolemts veidot dubultalbumu.

## Dziesmu saraksts
Kolpeo lapsa

**Kolpeo lapsa** jeb vienkārši **kolpeo** (*Pseudalopex culpaeus*), arī **Andu lapsa** ir suņu dzimtas (*Canidae*) zorro ģints (*Pseudalopex*) plēsējs.

Kolpeo lapsa ir otrs lielākais suņu dzimtas dzīvnieks Dienvidamerikā. Lielākais ir krēpjvilks. Kolpeo var sastapt sākot ar Ekvadoru un Peru ziemeļos līdz Patagonijai un Ugunszemei dienvidos. Tas īpaši daudz ir sastopams Andu kalnu rietumu pusē. Tā kā Folklenda salu vietējais Folklendu vilks ir iznīcināts kopš 19. gadsimta beigām, tad mūsdienās salās ir ievests kolpeo lapsa, lai atjaunotu dabas līdzsvaru. Iespējams abi ir tuvi radinieki.

Kolpeo lapsa apdzīvo pampu zālājus un retus mežus. Andu kalnos tie apdzīvo teritorijas starp 1000 un 4500 m virs jūras līmeņa. Kolpeo nekad neapmetas uz dzīvi lietus mežos, tas izvairās no bieziem mežiem, priekšroku dodot klajām vietām.

## Izskats un ieradumi
thumb|left|250px
Kolpeo lapsas ķermeņa garums ir 60—120 cm, astes garums 30—45 cm, svars 5—13,5 kg.
Pēc izskata tā atgādina rudo lapsu. Tai ir pelēki ruds kažoks, pelēka mugura un ruda pavēdere, balts zods, sarkanīgi rudas kājas un galva. Ausis ir koši rudas vai brūnas.

Kolpeo medī dažādus grauzējus, trušus, putnus un ķirzakas, tas ēd arī nelielā daudzumā augus un maitu. Reizēm kolpeo uzbrūk aitu bariem, nomedījot jērus. Lai gan tas notiek ļoti reti, zemnieki mēdz medī vai indēt kolpeo lapsas. Dažos reģionos tas ir gandrīz izmiris, tomēr kopumā tā populācija ir stabila.

Grūsnības periods ilgst 55—60 dienas, un mazuļi dzimst pavasarī alā, parasti piedzimst 3—6 akli kucēni. Kamēr mazuļi ir mazi, māte tos neatstāj, bet tēvs medī par visiem. Pēc dažām nedēļām mazuļi tiek atstāti midzenī vieni paši, un abi vecāki kopā medī. Mazuļu kažoki ir smilšu krāsā, kas tos labi nomaskē no lielajiem, plēsīgajiem putniem. Pieaugušas mātītes paliek kopā ar vecākiem, tēviņi pamet ģimeni.

Kolpeo attiecības ir matriarhālas. Dominantās mātītes pārņem vecāku teritoriju, toties tēviņi pamet vecāku teritoriju, lai sameklētu savu mātīti. Mātīšu barā valda stingra hierarhija, pirmā ēd dominantā mātīte, kā arī pārojas tikai dominantā mātīte.

## Atsauces

## Ārējās saites
* Culpeo
* Culpeo (Pseudalopex culpaeus)
Virāne (nozīmju atdalīšana)

**Virāne** var būt:
* Virāne - apdzīvota vieta Tirzas pagastā
* Virāne - upe, Tirzas pieteka

## Skatīt arī
* Lielais Virānes ezers
* Mazais Virānes ezers
* Virānes pagasts
Aizsarggrāvis

thumb|right|200px|Aizsarggrāvis ap pili
**Aizsarggrāvis** — dziļš, plats grāvis ap kādu ēku vai apmetni, paredzēts aizsardzībai. Grāvis parasti ir pildīts ar ūdeni.
## Vēsturiskais lietojums
Aizsarggrāvji tradicionāli tika veidoti ap pilīm un cietokšņiem kā aizsardzības sistēmas daļa. Tie atradās ārpus nocietinājuma mūriem un kalpoja par pirmo aizsardzības līniju. Aizsarggrāvji traucēja cietokšņa mūriem piekļūt ar aplenkuma ieročiem, piemēram, aplenkuma torņiem vai tarāniem. Zem cietokšņa mūra nevarēja arī parakties vai novietot zem tā sprāgstvielas. Iekļūšanu cietoksnī nodrošināja ar paceļama tilta palīdzību.
## Mūsdienu pielietojums
Aizsarggrāvja kā militāras nocietinājuma būves nozīme mūsdienās ir mazinājusies. Tomēr atsevišķos gadījumos tas joprojām var kalpot aizsardzībai, piemēram, pret tankiem vai bruņumašīnām.

### Ēku drošība
Aizsarggrāvis kalpo par diezgan efektīvu aizsardzību atsevišķu ēku vai teritoriju nodrošināšanai pret nevēlamiem apmeklētājiem. Piemēram, ap *Catawba* atomelektrostaciju tika izveidots betona aizsarggrāvis ar ūdeni pēc teroristu uzbrukuma ASV.

### Dzīvnieku norobežojums
Modernos zoodārzos atsevišķu dzīvnieku norobežošanai izmanto nevis metāla restes, bet aizsarggrāvjus kopā ar citiem drošības elementiem.

Anglijas ainavu arhitektūrā dārzu vai parku norobežošanai izmanto ha-ha veida norobežojumu, kur grāvja dibenā atrodas žogs. Novērotājam no malas šāds norobežojums nav redzams.

### Nacionālā drošība
2004. gadā Izraēlas armija plānoja uzbūvēt 2,5 jūdzes garu un 15-25 m dziļu aizsarggrāvi gar Gazas joslas dienvidu robežu. Ar grāvi bija plānots novērst tuneļu rakšanu no Ēģiptes teritorijas uz pierobežas pilsētu Rafahu.

### Migrācijas kontrole
2008. gadā Arizonā Jumas pilsētas vadītāji plānoja izrakt 2 jūdzes garu aizsarggrāvi, lai pasargātu pilsētu no imigrantiem, kuri ierodas no Meksikas.

## Atsauces

## Ārējās saites
Tērvete (upe)

**Tērvete** ir Svētes kreisā krasta pieteka Dobeles un Jelgavas novados. Upi šķērso Jelgavas — Mažeiķu dzelzceļš.

## Upes raksturojums
Sākas robežgrāvju sistēmā Ukru pagastā pie Lietuvas robežas. Upes augštece līdz Ailes strauta ietekai ir regulēta kā 5-10 m plats novadgrāvis. No Zelmeņiem upe nav regulēta un tek pa paugurainu apvidu. Pie Tērvetes upe tek pa dziļu ieleju mežainā apvidū. Šeit ierīkots Tērvetes meža ainavu parks. No Skujaines ietekas līdz Zaļeniekiem gultne atkal regulēta, upes ieleja pakāpeniski padziļinās. No Zaļeniekiem līdz Zemgalei upes gultne atkal dabīga. Tālāk līdz ietekai Svētē upe tek pa ļoti līdzenu apvidu, upes gultne regulēta. Plūdu laikā Tērvetes ūdenslīmeni ietekmē Svētes un Lielupes ūdenslīmenis. Uz upes ierīkoti vairāki dīķi un ūdenskrātuves (lielākā ir Gulbju ūdenskrātuve).

## Lielākās apdzīvotās vietas krastos
* Bukaiši, 
* Zelmeņi, 
* Tērvete, 
* Zaļenieki, 
* Zemgale.

## Pietekas

## Attēlu galerija

Attēls:Tervete_pie Tervetes_1.jpg|Tērvete pie Tērvetes pilskalna
Attēls:Tervete_pie Tervetes_2.jpg|Tērvete pie Tērvetes pilskalna
Attēls:Tervete_pie Tervetes_3.jpg|Tērvete pie Tērvetes pilskalna


## Atsauces
Titurga (nozīmju atdalīšana)

**Titurga** var būt:
* Titurga - upe, Daugavas pieteka
* Titurga - Baložu pilsētas daļa

## Skatīt arī
* Titurgas ezers
Presence (albums)

***Presence*** ir septītais britu rokgrupas *[[Led Zeppelin]]* albums. Tas tika ierakstīts 1975. gada novembrī un izdots . Albums tika ierakstīts grupai juceklīgā laikā, kamēr solists Roberts Plānts atguvās no autoavārijā gūtajām traumām. Kritiķi albumu vērtēja ļoti dažādi.

## Dziesmu saraksts
Tumšupe (upe)

**Tumšupe**, saukta arī **Melnupe**, ir Lielās Juglas labā krasta pieteka Siguldas un Ropažu novados. Sākas grāvju sistēmā Jūdažu purva rietumu malā Allažu pagastā. Upes tecējums atrodas Viduslatvijas nolaidenumā un Ropažu līdzenumā mežainā un purvainā apvidū. Ietek Lielajā Juglā starp Zaķumuižu un Sunīšiem. Pietekas Arupīte (kreisā, 14 km) un Ķibīte (labā).

Lielākās apdzīvotās vietas krastos: Allaži, Allažmuiža, Tumšupe. Upi šķērso autoceļi P3 un P10.

## Vēsture
16.gadsimtā upe, visticamāk, tika dēvēta par Plānupi (vācu: *Planop fluss*) - tā ar šo nosaukumu atrodama reģiona kartē, kas atspoguļo periodu ap 1562.gadu. Nosaukums saistīts ar apdzīvotu vietu Plānupe, kura atzīmēta jau 16.-18.gadsimta kartēs.

Upe ar tās mūsdienu nosaukumu atrodama 1791.gada *Der Rigische Kreis* kartē, kur tā atzīmēta ar 2 nosaukumiem - gan kā ***Tumsch Uppe***, gan kā ***Schwarzbach'''.'' Atsevišķās krievu izcelsmes kartēs, piemēram, 1794.gada Krievijas impērijas atlasa kartē, upes nosaukums redzams kā ***Černaj*a*'. Savukārt vēlākās vācu izcelsmes kartēs, piemēram, kādā 1905.gada kartē, nosaukums minēts kā ***Dumschuppe.***

## Atsauces
Tumšupe

**Tumšupe** var būt:
* Tumšupe - apdzīvota vieta Ropažu pagastā
* Tumšupe - upe, Lielās Juglas pieteka
* Bāliņu ciema cits nosaukums
Melnupe

**Melnupe** var būt:
* Melnupe — Abavas pieteka
* Melnupe — Dzirnupes labā satekupe
* Melnupe — Engures ezera pieteka
* Melnupe — Lilastes ezera pieteka
* Melnupe — Mustjegi pieteka
* Melnupe — Odzes ezera pieteka
* Melnupe — Puļķupes pieteka
* Melnupe — Salacas pieteka
* Melnupe — Virgas pieteka
* Čerņijas cits nosaukums
* Druves cits nosaukums
* Mazupes cits nosaukums
* Malnupeites cits nosaukums
* Avīknes pietekas Mellupes cits nosaukums
* Mugurupes pietekas Mellupes cits nosaukums
* Mellupītes cits nosaukums
* Meļļupes cits nosaukums
* Tumšupes cits nosaukums
Olekte

**Olekte** ir bijusī Daugavas kreisā krasta sānteka Ķekavas novadā, kas atdalīja Akmeņsalu no krasta. Tagad tā ir upīte, kas sākas kā grāvis ziemeļos no Pļavniekkalna un ietek Daugavā pie Krūmiņsalas. Krasti blīvi apbūvēti: ciemi Katlakalns un Rāmava, kā arī jaunie privātmāju rajoni Mākoņkalns un Rudzāji. Nosaukums cēlies no senā garuma mēra olekts.

## Atsauces
Titurga

**Titurga** jeb **Tīturga** ir Daugavas kreisā krasta pieteka Ķekavas novadā. Iztek no Titurgas ezera Medema purva austrumu malā Baložu pilsētas teritorijā. Gandrīz visā garumā regulēta (~8 m plats grāvis). Ietek Sausajā Daugavā pie Alejām. Netālu no ietekas Titurgā ievadīts Ostvalda kanāls.

## Atsauces
Prettanku ezis

thumb|right|200px|Prettanku eži
**Prettanku ezis** — vienkāršs šķērslis tanku vai citas tehnikas kustības kavēšanai. Izveidots no trim profildzelzs (vislabāk H veida) gabaliem, tos sakrustojot un sastiprinot savā starpā tā, lai gali veidotu oktaedru.

Prettanku ežus ieviesa Čehoslovākijā, kur no 1935. g. līdz 1938. gadam tika nostiprināta robeža aizsardzībai pret Vāciju un Ungāriju. No šejienes arī cēlies šo šķēršļu nosaukums angļu valodā — *Czech hedgehog* (Čehu ezis). Prettanku ežus plaši izmantoja Sarkanā armija 2. Pasaules kara laikā. Īpaši efektīvi tie bija kaujās pilsētas apstākļos. Dažreiz pat viens "ezis" spēja aizšķērsot ielu tehnikai. Prettanku ežus izmantoja arī Vācijas spēki Atlantijas valnī.

Prettanku eži bija mazāk efektīvi par mīnu laukiem vai prettanku grāvjiem, toties tos varēja salīdzinoši viegli izgatavot, izvietot un pēc nepieciešamības arī pārvietot.
## Skatīt arī

* Drakona zobi (fortifikācija)
Drakona zobi

[thumb|right|250px|Drakona zobi [Zigfrīda līnijas nocietinājumos]]
**Drakona zobi** ir piramīdas veida dzelzsbetona konstrukcijas, kuras izmanto tanku, kā arī citas tehnikas aizkavēšanai. Šādas aizsargbūves plaši izmantoja Otrā pasaules kara laikā. Par drakona zobiem sauca arī zemē ieraktas granīta bluķu virknes, kuras izmantoja Somija Ziemas kara laikā pret PSRS tankiem.

Zobi bija paredzēti tanku kustības ierobežošanai, kā arī to novirzīšanai uz vietām, kur tanki bija pakļauti prettanku ieročiem. 
Ieviešot drakona zobus, tika cerēts, ka tehnikai nav iespēju tikt cauri šādiem aizsprostojumiem, tomēr izrādījās, ka sapieri, izmantojot speciālu tehniku, iemanījās salīdzinoši viegli tikt galā ar šiem šķēršļiem. 

Vācija drakona zobus () plaši izmantoja Zigfrīda līnijas un Atlantijas vaļņa nocietinājumos. 
thumb|left|200px|Granīta bluķu virknes Somijā
Vācieši izmantoja 90—120 cm augstas piramīdveida dzelzsbetona konstrukcijas. Starp zobiem un gar citām nocietinājumu līnijām, bieži vien tika izvietotas mīnas. Drakona zobu priekšā bieži vien bija izvilkta dzeloņstieple kājnieku aizkavēšanai, kā arī zemē bija slīpi saraktas dzelzs brusas tanku atvairīšanai. 

Drakona zobus izmantoja arī Francija Mažino līnijā, kā arī Apvienotā Karaliste, veidojot nocietinājumus 1940.—1941. gadā, gatavojoties Vācijas iebrukumam.

Līdz mūsdienām ir saglabājies liels skaits drakona zobu, jo otrā Pasaules kara laikā tie tika izvietoti milzīgā skaitā.

Mūsdienās drakona zobus aizsardzībai ir gatava izmantot Šveice, kur tie ir novietoti gar stratēģiski nozīmīgiem ceļiem. Pēc nepieciešamības tos var pārvietot uz ceļiem.
Zobi sastopami arī uz robežas starp Ziemeļkoreju un Dienvidkoreju.

## Skatīt arī
*Prettanku ezis

## Ārējās saites
Ureikste

**Ureikste**, saukta arī **Uriekste** vai **Ušūrupe**, ir Gaujas labā krasta pieteka Gulbenes novadā. Sākas dienvidaustrumos no Rankas, satekot novadgrāvjiem. Tek pa Augšgaujas pazeminājumu un Trapenes līdzenumu, pa mežainu apvidu. Uz upes vairākas ūdenskrātuves (Ureikstes dīķis un Silto dambis). Upi šķērso Ieriķu—Gulbenes dzelzceļš un autoceļš P27. Lielākās pietekas: Asnupe (kreisā), Ašupurva grāvis, Radzupīte (6 km), Dzilnupe (labās).

## Atsauces
Uriekste (nozīmju atdalīšana)

**Uriekste** var būt:
* Uriekste — upe, Gaujas labā krasta pieteka
* Uriekste — dzelzceļa stacija līnijā Ieriķi—Gulbene
Cesvaines rajons

**Cesvaines rajons** bija Latvijas PSR administratīvi teritoriālā vienība. Izveidota  ar LPSR Augstākās padomes prezidija dekrētu par rajonu izveidošanu, apvienojot bijušā Madonas apriņķa Adulienas, Cesvaines, Dzelzavas, Grašu, Jaungulbenes, Kārzdabas, Kraukļu, Lubānas, Tirzas un Virānes pagastu teritorijas. Rajona centrs bija Cesvaine. Rajons no 1952. līdz 1953. gadam ietilpa Rīgas apgabalā. Rajons likvidēts , tā teritoriju iekļaujot Madonas un Gulbenes rajonos.

## Administratīvi teritoriālais iedalījums
Cesvaines rajonā dibināšanas brīdī ietilpa 21 ciema padome:

### Teritoriālās izmaiņas
*  no Cesvaines ciema izdalīts jaunizveidotais Cesvaines strādnieku ciemats,
*  likvidēts Cesvaines ciems (pievienots Aizkujas ciemam),
*  likvidēti Mežgales (pievienots Virānes ciemam) un Upmaliešu (pievienots Tirzas ciemam) ciemi,
*  likvidēti Adulienas (pievienots Jaungulbenes ciemam), Indrānu (pievienots Lubānas ciemam), Kraukļu (pievienots Jaunlaicenes ciemam), Kārzdabas (pievienots Grašu ciemam), Liedes (pievienots Dzelzavas ciemam), Siltāju (pievienots Līgo ciemam), Virānes (pievienots Dzelzavas un Tirzas ciemiem), Zvidzienas (pievienots Ošupes ciemam) ciemi, 

Uz likvidēšanas brīdi rajonā bija 1 strādnieku ciemats un 10 ciema padomes:
* Cesvaines strādnieku ciemats
* Aizkujas ciems
* Daukstu ciems
* Dzelzavas ciems
* Grašu ciems
* Jaungulbenes ciems
* Kraukļu ciems
* Līgo ciems
* Lubānas ciems
* Ošupes ciems
* Tirzas ciems

Rajonu likvidējot, Daukstu, Jaungulbenes, Līgo un Tirzas ciemus pievienoja Gulbenes rajonam, Cesvaines ciematu un Aizkujas, Dzelzavas, Grašu, Kraukļu, Lubānas un Ošupes ciemus — Madonas rajonam.

## Atsauces
Pampu lapsa

**Pampu lapsa** (*Pseudalopex gymnocercus*) ir suņu dzimtas (*Canidae*) zorro ģints (*Pseudalopex*) plēsējs.

Vārds "zorro" spāņu valodā nozīmē "lapsa". Lai arī šos dzīvniekus mēdz saukt par lapsām, tie pieder pie suņu cilts, nevis lapsu cilts. Tādēļ tos bieži sauc par neīstajām jeb pseidolapsām (Pseudalopex), bet lapsas no lapsu cilts par īstajām lapsām.
[thumb|left|250px|Pampas [Buenosairesas tuvumā]]
Pampu lapsa apdzīvo pampas Dienvidamerikas centrālajā daļa: Argentīnā, Urugvajā, Paragvajā un Brazīlijā. Tā dod priekšroku zālājam, atklātai ainavai, ar retiem kokiem un krūmiem.

## Izskats un ieradumi
thumb|200px
Pampu lapsas ķermeņa garums ir 62 cm, astes garums 34 cm, svars ir 4—6 kg. Tēviņi ir lielāki par mātītēm.
Pampu lapsa ir vidēja auguma, ārēji līdzīga kolpeo lapsai, tikai nedaudz mazāka un pelēkā krāsā, ar melnu purnu. Galva, kakls un kājas ir brūngani. Tai ir īss, biezs kažoks. Ausis palielas, trīstūrveida, sarkanbrūnā krāsā. Aste kupla, ar melnu galu. Areāla ziemeļdaļā dzīvnieki ir krāsaināki nekā dienviddaļā.

Pampu lapsas visbiežāk ir vientuļnieces, sanākot kopā tikai pārošanās sezonā, tomēr reizēm veido ilgstošus monogāmus pārus. Mazuļus vecāki audzina kopā. Kamēr mātīte ir grūsna, tā slēpjas alā, kas parasti atrodas zem krūmiem vai lielāku koku saknēm. Grūsnības periods ilgst 55—60 dienas. Parasti piedzimst 3—5 kucēni. Pirmās nedēļas māte kucēnus nepamet vienus, tikmēr tēviņš baro mātīti. Kad mazuļi ir 3 mēnešus veci, tie dodas medībās kopā ar vecākiem. Pampu lapsa dzīvo apmēram 13 gadus.

Ja pampu lapsu nobiedē vai tai tuvojas kāds lielāks dzīvnieks, tā nokrīt zemē un, aizvērusi acis, izliekas mirusi. Kad briesmas ir garām, lapsa ceļas augšā.

Pampu lapsa medīt dodas pēc saulrieta, lai gan reizēm tā medī arī dienā teritorijās, kurās ir maz cilvēku. Pampu lapsa ir visēdāja un ēd augus, augļus, putnus, olas, grauzējus, trušus, ķirzakas, kukaiņus un maitu, reizēm tā uzbrūk aitu baram, nokožot jērus. Tādēļ cilvēki mēdz pampu lapsas medīt, lai aizsargātu mājlopus un iegūtu kažokādu.

## Sistemātika
Sugai ir 5 pasugas:
* *Lycalopex gymnocercus gymnocercus*
* *Lycalopex gymnocercus antiquus*
* *Lycalopex gymnocercus domeykoanus*
* *Lycalopex gymnocercus gracilis*
* *Lycalopex gymnocercus maullinicus*

## Atsauces

## Ārējās saites
* https://web.archive.org/web/20090226110205/http://www.canids.org/species/Pampas_fox.pdf
* http://www.sciencedirect.com/science?_ob=ArticleURL&_udi=B7GX2-4FJTP6D-3&_user=10&_rdoc=1&_fmt=&_orig=search&_sort=d&view=c&_acct=C000050221&_version=1&_urlVersion=0&_userid=10&md5=4259d4ecd9abe08a363aaf53bd7db63b Pampu lapsu diēta
* http://www.nationalgeographic.com/wildworld/profiles/photos/nt/nt0803bS.html
* http://www.wec.ufl.edu/faculty/BranchL/research/Branch%20papers/Fox_voc_Vida_Sil_Neo94.pdf
* https://web.archive.org/web/20081202115359/http://www.canids.org/species/Pseudalopex_gymnocercus.htm
* Pampu lapsas foto
Indra Sāmīte

**Indra Omula Sāmīte** (dzimusi  Filadelfijā, ASV) ir latviešu uzņēmēja, 5. Saeimas deputāte (LC), bijusī Latvijas finansu ministre Māra Gaiļa valdībā.

## Izglītība
1977. gadā ASV absolvējusi vidusskolu, 1978. gadā — Minsteres Latviešu ģimnāziju, 1988. gadā — ieguvusi MBA grādu Dreksela universitātē (Filadelfijā, ASV).

## Karjera
Priekšvēlēšanu apvienības Latvijas ceļš sarakstā 1993. gadā ievēlēta 5. Saeimā, 1994. gadā kļuva par valsts ministri ārējo resursu jautājumos Finanšu ministrijā Māra Gaiļa valdībā, bet  kļuva par finanšu ministri Māra Gaiļa valdībā, nomainot Andri Piebalgu un paliekot šai amatā līdz 6. Saeima  apstiprināja Andra Šķēles valdību.

Vēlāk kandidējusi gan Saeimas, gan pašvaldību vēlēšanās, bijusi Rīgas domes deputāte. No 1997. līdz 1999. gadam bijusi Latvijas Vides investīciju fonda direktore.
Bijusi privātā pensiju fonda "Unipensija" izpilddirektore, SIA "Lattelekom" padomes locekle, SIA "Cleanaway" valdes priekšsēdētāja.

2012. gadā ir IT uzņēmuma "Tilde" biznesa attīstības direktore.

2019. gadā ir IT uzņēmuma "Tilde" valdes locekle un finanšu direktore.

## Atsauces
Duvijs Vestkots

**Duvijs Vestkots** (; dzimis 1977. gada 30. oktobrī) ir bijušais kanādiešu hokejists, aizsargs. Karjeras laikā aizvadījis sešas sezonas Nacionālas hokeja līgas kluba Kolumbusas "Blue Jackets" sastāvā. 2008.—09. gada sezonā spēlēja Kontinentālās hokeja līgas kluba Rīgas "Dinamo" sastāvā.

## Spēlētāja karjera
Savu profesionālā spēlētāja karjeru Vestkots uzsāka 2001.—02. sezonā, kad lielāko daļu sezonas aizvadīja AHL kluba Sirakjūsas "Crunch" rindās, bet 4 spēles aizvadīja arī NHL kluba Kolumbusas "Blue Jackets" sastāvā. Līdz tam viņš spēlēja dažādos NCAA un USHL līgu klubos. Jau lielāko daļu 2002.—03. sezonas Duvijs aizvadīja "Blue Jackets" rindās, lai gan tik un tā 22 spēles aizvadījas arī "Crunch" sastāvā, bet 2003.—04. sezonā viņš aizvadīja vienīgi 34 spēles "Blue Jackets" sastāvā, pārējo sezonu izlaižot. 2004.—05. NHL lokauta laikā spēlēja SM līgas klubā JYP, bet pēc tam atgriezās NHL, aizvadot vēl trīs sezonas "Blue Jackets" sastāvā. Tiesa, 2006.—07. sezonā viņš aizvadīja vienīgi 23 spēles, bet 2007.—08. sezonā lielu daļu sezonas aizvadīja Sirakjūsā.

2008.—09. sezonu viņš aizvadīja Rīgas "Dinamo" sastāvā, atzīmējoties ar 19 rezultativitātes punktiem (2+17), kā arī 62 soda minūtēm. Nākamo, 2009.—10. sezonu, viņš aizvadīja cita KHL kluba - Minskas "Dinamo" rindās. No 2010. līdz 2012. gadam Vestkots spēlēja Šveices hokeja līgā, taču tad pievienojās Vācijas hokeja līgas vienībai Hamburgas "Freezers". 2015. gadā noslēdza karjeru.

## Ārējās saites
Mets Elisons

**Mets Elisons** (; dzimis 1983. gada 8. decembrī) ir bijušais kanādiešu hokejists, centra uzbrucējs. Karjeras laikā aizvadījis 43 spēles Nacionālajā hokeja līgā. Karjeras otrajā pusē 11 sezonas aizvadījis Kontinentālajā hokeja līgā.

## Spēlētāja karjera
Savu profesionālā spēlētāja karjeru uzsāka 2003. gadā, kad aizvadīja 10 spēles NHL kluba Čikāgas "Blackhawks" sastāvā, bet lielāko sezona daļu aizvadīja spēlējot AHL klubā Norfolkas "Admirals". Tieši Čikāgas klubs Elisonu draftēja NHL — viņu, ar kopējo 128. numuru, "Blackhawks" izvēlējās 2002. gada draftā.

2004.-05. gada NHL sezonas lokauta laikā spēlēja Norfolkā, bet 2005.—06. gada sezonu uzsāka "Blackhawks" rindās. 2005. gada 5. decembrī viņš tika aizmainīts uz citu NHL klubu — Filadelfijas "Flyers", kuras rindās Elisons aizvadīja piecas spēles, bet lielāko daļu 2005.—06. gada sezonas spēlēja tās fārmklubā — AHL klubā Filadelfijas "Phantoms". 2006.—07. sezonā "Flyers" rindās Elisons aizvadīja vairs tikai divas spēles, bet visu 2007.—08. sezonu viņš spēlēja AHL klubā Milvokī "Admirals", kas ir Našvilas "Predators" fārmklubs.

2008.-09. gada sezonu Elisons aizvadīja KHL vienības Rīgas "Dinamo" rindās, esot otrs rezultatīvākais komandas spēlētājs uzreiz aiz slovāka Marcela Hosas. 2009.-10. hokejists aizvadīja Balašihas "HK MVD" rindās, taču tad pievienojās Ņižņijnovgorodas "Torpedo", tās sastāvā aizvadot nākamās divas sezonas.

2013. gada jūnija nogalē Elisons noslēdza līgumu ar Šveices hokeja līgas klubu HK Bīle, taču jau oktobra sākumā pārcēlās uz KHL klubu Zagrebas "Medveščak". Pēc sezonas beigām noslēdza divu gadu līgumu ar Minskas "Dinamo", savukārt 2017. gadā pievienojās Magņitogorskas "Metallurg", tās rindās aizvadot nākamās divas sezonas. 2020. gada martā paziņoja par karjeras beigšanu.

## Ārējās saites
Ierīce (atombumba)

thumb|250px|Lietiņa
**"Ierīce"** () bija pirmā plutonija atombumba, kas sprāga Ņūmeksikā (ASV),  *[[Trinity (kodolizmēģinājums)|Trinity]]* kodolizmēģinājuma laikā. Tās sprādziena enerģija bija apmēram 21 000 tonnu trotila ekvivalenta. Garums: 2,90 metri.
In Through the Out Door

***In Through the Out Door*** ir astotais britu rokgrupas *[[Led Zeppelin]]* albums. Tas tika ierakstīts 1978. gada novembrī un decembrī un izdots . Tas bija pēdējais albums, kas tika ierakstīts un izdots bundzinieka Džona Bonema dzīves laikā. Viņš nomira 1980. gadā un neilgi pēc tam dzīvie grupas dalībnieki paziņoja par *Led Zeppelin* darbības izbeigšanu. Tiesa gan, 1982. gadā no iepriekš neizdota materiāla tika izveidots albums *[[Coda (albums)|Coda]]*.

## Dziesmu saraksts
.do

**.do** ir Dominikānas Interneta augstākā līmeņa domēns (ccTLD). To administrē NIC.DO.

Reģistrēšana tiek pieņemta trešajā līmenī šādiem domēniem: 

* **edu.do**: mācību iestādēm
* **gob.do** / **gov.do**: valsts pārvaldes struktūrām
* **com.do**: komerciālām struktūrām
* **sld.do**: ārstniecības iestādēm
* **org.do**: nevalstiskām organizācijām
* **net.do**: interneta pakalpojumu sniedzējiem
* **web.do**: tīmekļa izstrādes un servisa uzņēmumiem
* **mil.do**: militārās struktūrām
* **art.do**: mākslas struktūrām

## Ārējās saites

* IANA .do whois informācija
Lapenieku grāvis

**Lapenieku grāvis** ir neliela upīte Madonas novada Dzelzavas pagastā. Tā sākas Gulbenes novada Līgo pagastā, tek caur Elmānu (Elmaņu, Almānu) purvu un Melno mežu un pēc aptuveni 11 km ietek Liedes upē.

Upītes nosaukums cēlies no tuvējā Lapenieku mazciema.

## Atsauces
Padoma strauts

**Padoma strauts** ir ~4 km gara upīte Madonas novada Dzelzavas pagastā. Tā sākas uz ziemeļrietumiem no Padoma mazciema. Pie Padoma strautu šķērso autoceļš P37. Strauts ietek Liedes upē.

## Atsauces
Coda (albums)

**Coda** ir devītais britu rokgrupas *[[Led Zeppelin]]* albums. Tajā tika iekļautas dziesmas, kas iepriekš netika izdotas. Albums tika izdots divus gadus pēc bundzinieka Džona Bonema nāves un grupas izjukšanas. Lai gan vairākās mūzikas klasifikācijas mājaslapās tiek ziņots, ka šī ir dziesmu izlase, Atlantic Records katalogā tas ir minēts kā studijas albums.

## Dziesmu saraksts
Ostrovecas apriņķis

**Ostrovecas apriņķis** () ir apriņķis Polijā, Sventokšiskas vojevodistes austrumos. Robežojas ar Sventokšiskas vojevodistes Opatovas, Kelces un Starahovices apriņķiem, kā arī Mazovijas vojevodistes Lipsko apriņķi.

## Apskates objekti
*Kšemjonki - aizvēsturiskas krama raktuves (*Krzemionki*)

## Galerija

Krzemionki_20150519_6496.jpg|Kšemjonki


## Ārējās saites
*Kšemjonki
Pelnupīte

**Pelnupīte** (**Grava**, **Cūkugrāvis**) ir neliela upīte Madonas novada Dzelzavas pagastā. Tā sākas Cūku purvā. Pēc 5 km tecējuma ietek Bakanu ezerā. Sausās vasarās upīte izžūst.
Vaidava (upe)

**Vaidava** () ir upe, Mustjegi kreisā krasta pieteka Latvijas un Igaunijas teritorijā. Iztek no Murata ezera uz Latvijas un Igaunijas robežas. Pēc iztekas ~3,4 km garumā Vaidava ir abu valstu robežupe. Upi šķērso autoceļš A2.

## Upes raksturojums
Tek galvenokārt pa Alūksnes augstienes Vaidavas pazeminājumu. Lejtece ir Tālavas zemienes Trapenes līdzenumā. Baseinā daudz mežu un ezeru, krastos smilšakmens un dolomīta atsegumi. Pie Grūbes dzirnavām ir 12 m plats un ~4,2 m augsts divpakāpju Grūbes ūdenskritums. Lejpus Apes Vaidava ~1,5 km garumā atkal ir robežupe. Ietek Mustjegi Igaunijas teritorijā pie Tundu ciema.

## Lielākās apdzīvotās vietas krastos
* Karva
* Ape
* Vastseroza (Igaunijā)

## Pietekas

## Atsauces
Starahovices apriņķis

**Starahovices apriņķis** () ir apriņķis Polijā, Sventokšiskas vojevodistes ziemeļaustrumos. Robežojas ar Sventokšiskas vojevodistes Ostrovecas, Kelces un Skaržisko apriņķiem, kā arī Mazovijas vojevodistes Lipsko un Radomas apriņķiem.

## Apskates objekti
*Vonhockas klosteris (*Opactwo Cystersów w Wąchocku*)

## Galerija

Opactwo Cystersów w Wąchocku widok od frontu.JPG|Vonhockas klosteris


## Ārējās saites
*Vonhockas klosteris
Sandomeža

**Sandomeža** (), vecākos avotos **Sandomira** (, ) ir pilsēta, gmina un apriņķa centrs Polijas dienviddaļā Vislas krastos, Sventokšiskas vojevodistes austrumos. Labi saglabājusies vecpilsēta, tūrisma centrs.

## Vēsture
Viduslaikos viena no svarīgākajām Polijas pilsētām un kņazistes centrs. 12. gadsimta Galls Anonīms savā hronikā to nosaucis par vienu no trim (bez Krakovas un Vroclavas) galvenajām Polijas pilsētām. 1241., 1259. un 1287. gadā pilsētu nopostīja mongoļi. Pilsēta panīka pēc zviedru iebrukuma 17. gadsimtā. Pilsētā vēsturiski neattīstījās rūpniecība, tāpēc tā pamatā saglabājusi savu apbūves raksturu.

Modesta Musorgska operas "Boriss Godunovs" darbība daļēji notiek Sandomežā.

Pilsētas vārdā nosaukta viena no Sarkanās armijas uzbrukuma operācijām 1944. gadā — Ļvivas—Sandomiras operācija.

## Apskates objekti
*Sandomežas bazilika (*Bazylika katedralna Narodzenia Najświętszej Maryi Panny w Sandomierzu*)
*Sandomežas Jēkaba baznīca (*Kościół św. Jakuba w Sandomierzu*)
*Sandomežas Pāvila baznīca (*Kościół Nawrócenia św. Pawła Apostoła w Sandomierzu*)
*Sandomežas pils (*Zamek w Sandomierzu*)
*Sandomežas vecpilsēta (*Sandomierz*)

## Galerija

Sandomierz_Katedra1.jpg|Sandomežas bazilika
Sandomierz-Jakobskirche-2.jpg|Sandomežas Jēkaba baznīca
Kościół_p.w._św._Pawła_w_Sandomierzu..JPG|Sandomežas Pāvila baznīca
20180816_Zamek_w_Sandomierzu_1710_9001_DxO.jpg|Sandomežas pils
Stare_miasto_w_Sandomierzu_z_lotu_ptaka.jpg|Sandomežas vecpilsēta


## Atsauces

## Ārējās saites

*Sandomežas bazilika
*Sandomežas Pāvila baznīca
*Sandomežas pils